প্রাক্তন স্বামী ব্র্যাড পিটের সঙ্গে অ্যাঞ্জেলিনা জোলির বিচ্ছেদের খবর শুনে জেনিফার অ্যানিস্টন বলেছিলেন, ‘সবই কর্মফল!’ কিন্তু তাঁর নিজের বিয়েটা বাঁচবে তো? 
স্বামী জাস্টিন থ্যেরুর সঙ্গে তড়িঘড়ি ডিনারে যেতে হল কেন জেনিকে? আপাতত এ নিয়ে আলোচনা শুরু হয়ে গিয়েছে। কেউ কেউ তো বলছে সেই পুরনো প্রবাদের কথাও— ঘুঁটে পোড়ে, গোবর হাসে! কয়েকদিন ধরেই তাঁদের বিচ্ছেদ হবে, এ রকম একটা গুজব শোনা যাচ্ছে। সেটা চাপা দিতেই কি তবে দু’জনে হাসিমুখে রেস্তোরাঁ থেকে বেরোলেন? যদিও যেভাবে তাঁরা বেরোলেন, তাতে বোঝার উপায় নেই ভিতরে আসলে কী চলছে! দু’জনের কালার কো-অর্ডিনেটেড কালো জামা তো অন্য কথাই বলছে।